CELEX: 62007TO0097
Language: lt
Date: 2008-04-10
Title: 2008 m. balanžio 10 d. Pirmosios instancijos teismo (aštuntoji kolegija) nutartis. # Imelios SA prieš Europos Bendrijų Komisiją. # Ieškinys dėl panaikinimo - Ieškinys dėl žalos atlyginimo - Penktoji bendroji Europos Bendrijų mokslinių tyrimų, technologijų plėtros ir demonstracinės veiklos programa (1998-2002) - Arbitražinė išlyga - Debeto aviza - Nepriimtinumas. # Byla T-97/07.

2008 m. balandžio 10 d. Pirmosios instancijos teismo (aštuntoji kolegija) nutartis Imelios prieš Komisiją
      (Byla T‑97/07)
      „Ieškinys dėl panaikinimo – Ieškinys dėl žalos atlyginimo – Penktoji bendroji Europos Bendrijų mokslinių tyrimų, technologijų plėtros ir demonstracinės veiklos programa (1998–2002) – Arbitražinė išlyga – Debeto aviza – Nepriimtinumas“
      1.                     Procesas – Ieškinio teisinis pagrindas – Ieškovui, o ne Bendrijos teismui tenkantis pasirinkimas (žr. 19 punktą)
      2.                     Ieškinys dėl panaikinimo – Ieškinys, iš tikrųjų susijęs su sutartinio pobūdžio ginčais – Bendrijos teismo kompetencijos neturėjimas
            – Nepriimtinumas (EB 230 ir 238 straipsniai) (žr. 21–22, 27–30 punktus)
      3.                     Ieškinys dėl panaikinimo – Ieškinys, iš tikrųjų susijęs su sutartinio pobūdžio ginčais – Ieškinio perkvalifikavimas – Nepriimtinumas
            (EB 230 ir 238 straipsniai; Pirmosios instancijos teismo procedūros reglamento 44 straipsnio 1 dalies c punktas) (žr. 32–34 punktus)
      4.                     Procesas – Ieškinys – Formos reikalavimai – Pagrindų, kuriais remiamasi, santrauka (Pirmosios instancijos teismo procedūros
            reglamento 44 straipsnio 1 dalies c ir d punktai) (žr. 39–41 punktus)
      5.                     Deliktinė atsakomybė – Sąlygos – Neteisėtumas – Žala – Priežastinis ryšys (EB 288 straipsnio antroji pastraipa; Pirmosios
            instancijos teismo procedūros reglamento 44 straipsnio 1 dalies c ir d punktai (žr. 45–47 punktus)
      Dalykas 
      
         
               Pirma, prašymas panaikinti Komisijos priimtą sprendimą po to, kai buvo gauta Europos kovos su sukčiavimu tarnybos (OLAF) tyrimo
                  ataskaita, vykdyti 2007 m. sausio 17 d. debeto aviza pervestų avansų pagal sutartį IST‑1999‑10934‑Assist dėl projekto „Knowledge
                  Management for Help Desk Operators“, sudarytą vykdant 5‑ąją bendrąją mokslinių tyrimų, technologijų plėtros ir demonstracinės
                  veiklos programą (1998–2002) patogios informacinės visuomenės srityje, išieškojimą, antra, prašymas įpareigoti sumokėti 34 368 eurų
                  sumą kaip likusią subsidijos dalį pagal minėtą sutartį ir, trečia, prašymas atlyginti nuostolius, tariamai ieškovės patirtus
                  priėmus minėtą sprendimą.
               
            Rezoliucinė dalis 
      
         
                  1.
               
               
                  
               
               
                  	Ieškinį atmesti.
               
            
         
                  2.
               
               
                  
               
               
                  	Nurodyti Imelios SA padengti savo ir Komisijos nurodytas bylinėjimosi išlaidas.